塔利班喺1994年掘起，由於好多阿富汗人對啲軍閥嘅所作所為已經忍無可忍，好多塔利班殺軍閥鋤強扶弱嘅故事開始周圍傳，慢慢喺巴基斯坦同阿富汗難民營支持同加入塔利班嘅人就越來越多，塔利班遊擊隊好快就成為對抗軍閥嘅力量，但喺呢啲戰爭入面，佢哋都好傷，例如歐瑪爾教長就盲咗一隻眼，坎達哈省長就無咗隻腳，重有好多領袖個個唔係盲就係跛。